recursal/SuperWikiNEXT-32B huggingface dataset:
**पदला भूदेवी** एक भारतीय महिला हैं जो अपनी सवरा महिलाओं को उद्यमिता और उनके परिवार की जिजीविका चलाने में मदद करती हैं। मार्च 2020 में उन्हें भारत सरकार द्वारा सर्वोच्च महिला नागरिक सम्मान नारी शक्ति सम्मान प्राप्त हुआ।

जीवन
----

भूदेवी आंध्र प्रदेश में विशाखापत्तनम के सीतमपेटा क्षेत्र में रहने वाले सबरा  आदिवासी समुदाय से हैं। उसकी शादी ग्यारह साल की उम्र में हुई थी और जल्द ही उसकी तीन बेटियाँ हुई। उनके ससुराल में उन्हें मानसिक और शारीरिक रूप से प्रताड़ित किया गया था। उनके पति ने उन्हें छोड़ दिया और उन्होंने और उनके परिवार ने उनके या उनके बच्चों की कोई जिम्मेदारी नहीं ली। उनके पिता एक चैरिटी चला रहे थे, जिसका नाम "आदिवासी विकास ट्रस्ट" है। 2000 में अपने पिता के साथ रहने के बाद, उन्होंने दिहाड़ी मजदूर के रूप में काम किया।

  

2013 में नीदरलैंड और चीन जाकर वह शोध करती है कि अपने काम को कैसे बेहतर बनाया जाए। वह दो कंपनियों की निदेशक हैं। एक जो अनाज का सौदा करता है और दूसरा किसानों की मदद करता है। उन्होंने "एकीकृत जनजातीय विकास एजेंसी" (ITDA) के साथ काम है और महिलाओं और बच्चों के आहार को बेहतर बनाने में उनकी मदद की है।

मार्च 2020 में उन्हें भारत में महिलाओं के लिए सर्वोच्च पुरस्कार, नारी शक्ति सम्मान से सम्मानित किया गया। प्रधान मंत्री नरेंद्र मोदी ने महिलाओं के लिए एक रोल मॉडल के रूप में काम करने के उनके प्रयासों की प्रशंसा की।

सन्दर्भ
-------

1. 1 2 3  Rao, Madhu (2020-03-08). "Who is Padala Bhudevi, helped tribal women of Andhra in developing entrepreneurship". *इंडिया टीवी न्यूज़* (अंग्रेज़ी में). मूल से 9 मार्च 2020 को पुरालेखित. अभिगमन तिथि 2020-04-04.
2. 1 2  "Nari Shakti Puraskar for AP woman Padala Bhudevi from Srikakulam". *डेक्कन क्रॉनिकल* (अंग्रेज़ी में). 2020-03-08. अभिगमन तिथि 2020-04-04.
3. ↑  "Padala Bhudevi receives Nari Shakti Puraskar". *डेविड कोर्स* (अंग्रेज़ी में). अभिगमन तिथि 2020-04-04.
4. ↑  "PM Modi praises 'Nari Shakti Puraskar' awardee Padala Bhudevi for her efforts". *एशियन न्यूज़ इंटरनेशनल* (अंग्रेज़ी में). अभिगमन तिथि 2020-04-04.
पदम पहाड़ी (ऊपर दाएँ में), पिबितिंग गाँव से दृश्य
पदम और पिबितिंग के आधे रास्ते से दक्षिण का दृश्य
**पदम** भारत के लद्दाख़ केन्द्रशासित प्रदेश के करगिल ज़िले की ज़ंस्कार तहसील का मुख्यालय है। इसका नाम पद्मसंभव के नाम पर पड़ा। यह ज़ंस्कार घाटी का यह एकमात्र नगर तथा प्रशासनिक केंद्र है। ऐतिहासिक दृष्टि से यह ज़ंस्कर साम्राज्य की दो राजधानियों में से एक था जबकि दूसरी राजधानी थी- ज़ांगला।

आवागमन
------

यहाँ तक पहुँचने के लिए फिलहाल एक ही संपर्क मार्ग (लिंक रोड) है - राष्ट्रीय राजमार्ग 01 डी, जो कि इसे कारगिल से होते हुए बाकी देश से जोड़ता है। कारगिल शहर से पदम की दूरी 240 किलोमीटर है। मनाली लेह राजमार्ग पर स्थित हिमाचल प्रदेश के दारचा और पदुम के बीच एक ट्रेक भी है तथा सड़क निर्माण का कार्य जारी है।

भूगोल
-----

पदम तीन तरफ फैली हुई ज़ांस्कर घाटी के केंद्र में स्थित है। यहाँ की औसत ऊँचाई 3,657 मीटर (11,998 feet) है।

जनसांख्यिकी
-----------

पदम की जनसंख्या लगभग 1,000 है।  पदम में अधिकतर लोग तिब्बती बौद्ध हैं। लगभग ४०% आबादी मुस्लिम भी है जो मूलतः बल्तिस्तानी हैं तथा १७वीं शताब्दी से यहाँ बसे हुए हैं।

नगर
---

उप-खंड मुख्यालय पदम ज़ंस्कार खंड का नगर है, जो लद्दाख़ के कारगिल ज़िले में स्थित है। ज़ंस्कार नदी वादी में बहती है और इसका स्रोत पेंसी ला का द्रांग द्रूंग ग्लेसियर है। ज़ंस्कार नदी पिबितिंग गाँव के निकट लुंगनाक नदी में जाकर मिलती है। पदम के निकट कई उल्लेखनीय बौद्ध आश्रम हैं जिनमें बर्दन आश्रम और कुर्शा आश्रम शामिल हैं। उनके अलावा नवनिर्मित दलाई लामा फोतांग भी है।

मार्ग
-----

बस से: यहाँ बस का विवरण पहली जुलाई से लेकर सितम्बर की १५ तक ही लागू होती हैं। इसके पश्चात मनाली-लेह राष्ट्रीय राजमार्ग औपचारिक रूप से बंद पड़ जाता है। दूसरी सड़कें जिनमें लेह से श्रीनगर का कारगिल से होता राजमार्ग अकतूबर के अंत तक खुला होता है। ज़बरदस्त बर्फ़बारी के बावजूद भी लेह से नुबरा वादी की सड़क जो खुरदुंग ला की ऊँचाई से होकर गुज़रती है, पूरे साल खुली रहती है।

इन्हें भी देखें
---------------

* कारगिल ज़िला
* ज़ंस्कार

बाहरी कड़ियाँ
-------------

* पदम के फोटो
* पदम के समीप के करशा मठ के चित्र

सन्दर्भ
-------

1. ↑  Janet Rizvi. (1996). *Ladakh: Crossroads of High Asia*. Second Edition. Oxford University Press, Delhi. ISBN 0-19-564546-4.
2. ↑  Osada *et al.* (2000). *Mapping the Tibetan World*. Yukiyasu Osada, Gavin Allwright, and Atsushi Kanamaru. Reprint: 2004. Kotan Publishing, Tokyo. ISBN 0-9701716-0-9.
3. ↑  Schettler, Margaret & Rolf (1981). Kashmir, Ladakh & Zanskar. Lonely Planet Publications. South Yarra, Victoria, Australia. ISBN 0-908086-21-0.
4. ↑  Osada et al (2000), p. 298.
5. ↑  Osada et al (2000), p. 298.
किसी व्यापार, विज्ञान या इंजीनियरिंग में किसी विशेष लक्ष्य की प्राप्ति हेतु जो विस्तृत कार्य-योजना बनायी और कार्यान्वित की जाती है उसे **परियोजना** (project) कहते हैं। इसके अन्तर्गत पूरे कार्य को छोटे-छोटे कार्यों के रूप में विभक्त करके उनका समयबद्ध क्रम प्रस्तुत किया जाता है। कौन सा काम कब आरम्भ होगा; कब समाप्त हो जायेगा; कितना धन और अन्य संसाधन लगेगा; समाप्ति पर मिलने वाला परिणाम क्या है ; आदि का निवरण उल्लेख किया जाता है। परियोजना में कार्य की समयसीमा (डेडलाइन) तय करना जरूरी है। इसके साथ ही हर परियोजना के लिये एक निश्चित राशि (बजट) निर्धारित होता थे ।

परिचय
-----

**परियोजना** किसी समस्या के निदान या किसी विषय के तथ्यों को प्रकाशित करने के लिए तैयार की गई एक पूर्ण योजना होती है।
समस्याएँ सुरसा की तरह मुंह फैलाए हुए हमें निगलना चाहती है। हमें आए दिन किसी न किसी समस्या का सामना करना पड़ता है और हम उससे बचने के तरीके सोचते रहते हैं। जैसे- यातायात की समस्या, पीने के पानी की समस्या, बिजली की समस्या। हमारे आसपास बहुत सी ऐसी समस्याएं मौजूद हैं, जिन्हें देख-सुनकर हम सोचने को विवश हो जाते है और समाधान का उपाय सोचने लगते हैं, जैसे- गंगा में गन्दगी की समस्या, आत्महत्या की घटनाएँ, लूट की घटनाऍँ, नशीले पदार्थों के सेवन से होने वाली बीमारियों की समस्या आदि।

जब हमारे सामने कोई समस्या आती है तो सबसे पहले हम उस समस्या की तह तक जाकर उसके सभी पहलुओं को जानने की कोशिश करते है। उसके निदान की सभी संभावनाओं और उपायों का विचार करते हैं। इस तरह हमारे मन में तैयार पूरी विचार योजना एक प्रकार की परियोजना है।

कुछ उल्लेखनीय परियोजनाएँ
------------------------

* मानव जीनोम परियोजना (Human Genome Project)
* मैनहट्टन परियोजना (Manhattan Project)
* अपोलो अभियान (Project Apollo)
* आर्टेमिस कार्यक्रम (Artemis Program)
* इसरो की चन्द्रयान परियोजना, मंगलयान परियोजना

इन्हें भी देखें
---------------

* परियोजना प्रबन्धन
* परियोजना प्रबन्धन की समयरेखा
* परियोजना प्रबन्धन के साफ्टवेयरों की सूची
* उद्यमिता
* संगठन
* प्रबन्धन

बाहरी कड़ियाँ
-------------

* परियोजना का अर्थ
**पद्मजा नायडू हिमालयन प्राणी उद्यान** (अंग्रेज़ी: Padmaja Naidu Himalayan Zoological Park, नेपाली: पद्मजा नैदु हिमालयन चिडियाघर) पश्चिम बंगाल के दार्जिलिंग शहर में 67.56 एकड़ (27.3 हेक्टेयर) में अवस्थित है। इसे (नेपाली:  दार्जीलिंग चिडियाघर) भी कहते हैं। यह प्राणी उद्यान 7000 फीट (2,134 मीटर), की औसत ऊंचाई से भारत में सबसे अधिक ऊंचाई पर स्थित है। अपने देश का यह एक विशेष प्राणी उद्यान है, जहां अंतर्राष्ट्रीय स्तर का लाल पांडा, हिम तेंदुए, तिब्बती भेड़िया और पूर्वी हिमालय के अन्य अत्यधिक लुप्तप्राय जानवरों की प्रजातियों के संरक्षण प्रजनन कार्यक्रम के लिए अधिकृत है। यह प्राणी उद्यान प्रति वर्ष लगभग तीन लाख दर्शकों को आकर्षित करता है।

इतिहास
------

यह पूर्व में हिमालय प्राणी उद्यान के नाम से जाना जाता था, जिसे 14 अगस्त 1958 को स्थापित किया गया था। सन् 1975 में भारत के तत्कालीन प्रधानमंत्री स्वर्गीय श्रीमती इंदिरा गांधी के द्वारा हिमालय प्राणी उद्यान को पश्चिम बंगाल की पूर्व राज्यपाल स्वर्गीय श्रीमती पद्मजा नायडू की स्मृति में नामित किया गया था।

तापमान
------

पद्मजा नायडू हिमालयन प्राणी उद्यान, दार्जीलिंग
यहाँ का तापमान आम तौर पर उच्चतम 26 डिग्री सेल्सियस से 20 डिग्री सेल्सियस तथा न्यूनतम 5 डिग्री सेल्सियस से 10 डिग्री सेल्सियस रहता है।

आवागमन मार्ग
------------

यह प्राणी उद्यान की दूरी बागडोगरा हवाई अड्डे से 85 कि॰मी॰ है तथा न्यू जलपाईगुड़ी रेलवे जंक्शन से नजदीक है। यह देश के सभी प्रमुख शहरों और कस्बों के साथ जुड़ा हुआ है।

फोटो गैलरी
----------

* प्रवेशप्रवेश
* हिम तेंदुएहिम तेंदुए
* तिब्बती भेड़ियातिब्बती भेड़िया
* प्राणी उद्यान के भीतर लाल पांडाप्राणी उद्यान के भीतर लाल पांडा

सन्दर्भ
-------

1. ↑  "Depleting Forests Threaten Animals in Darjeeling Zoo". *indiatraveltimes.com*. India Travel Times. दिसम्बर 2002. मूल से 29 अक्तूबर 2013 को पुरालेखित. अभिगमन तिथि 24.10.2013. `|accessdate=` में तिथि प्राचल का मान जाँचें (मदद)
2. ↑  "Padmaja Naidu Himalayan Zoological Park". *darjeelingnews.net*. Darjeeling News. मूल से 22 फ़रवरी 2004 को पुरालेखित. अभिगमन तिथि 24.10.2013. `|accessdate=` में तिथि प्राचल का मान जाँचें (मदद)
3. ↑  "Padmaja Naidu Himalayan Zoological Park". मूल से 4 मार्च 2016 को पुरालेखित. अभिगमन तिथि 15 जून 2020.

बाहरी कड़ियाँ
-------------

* 

* पद्मजा नायडू हिमालयन प्राणी उद्यान से संबंधित विकिमीडिया कॉमन्स पर मीडिया
* आधिकारिक जालस्थल
**कुत्ते (फ़िल्म)**, 2023 में भारतीय सिनेमा जगत में आई एक रहस्यात्मक हिंदी भाषी फिल्म है। इसका निर्देशन आसमान भारद्वाज ने किया है। यह उनकी पहली निर्देशित फिल्म है। इसका निर्माण विशाल भारद्वाज फिल्म्स, टी-सीरीज फिल्म्स और लव फिल्म्स द्वारा किया गया है। फ़िल्म में कलाकार तब्बू, अर्जुन कपूर, नसीरुद्दीन शाह, राधिका मदान, कोंकणा सेन शर्मा, कुमुद मिश्रा और शार्दुल भारद्वाज इत्यादि कलाकार शामिल हैं।
इसे 13 जनवरी 2023 को नाटकीय रूप से रिलीज़ किया गया था। 35 करोड़ के बजट में बनी यह फिल्म व्यावसायिक रूप से घाटे में रही, इसमें मात्र 4 करोड़ की कमाई हुई।

संगीत
-----

फिल्म का संगीत विशाल भारद्वाज ने तैयार किया है। गाने के बोल गुलज़ार और फ़ैज़ अहमद फ़ैज़ ने लिखे हैं।

समीक्षा
-------

*कुत्ते* को समीक्षकों से मिली-जुली सकारात्मक समीक्षा मिली। इसके प्रदर्शन विशेषकर तब्बू के प्रदर्शन, सिनेकला (सिनेमैटोग्राफ़ी), संगीत और बैकग्राउंड स्कोर की प्रशंसा हुई, जबकि इसकी पटकथा की आलोचना हुई। हिंदुस्तान टाइम्स की मोनिका रावल कुकरेजा ने लिखा कि, "यह एक बार देखने लायक है और अगर कुछ नहीं तो संगीत का आनंद लें।" *टाइम्स ऑफ इंडिया* के रोनक कोटेचा ने इस फिल्म को 5 में से 3.5 स्टार की रेटिंग दी। *इंडिया टुडे* के ज़िनिया बंदोपाध्याय ने फ़िल्म को 5 में से 3 स्टार रेटिंग दी और लिखा, "**कुत्ते** का सबसे अच्छा आनंद तब लिया जाता है जब आपके पास गूढ़ और व्यंग्यात्मक हास्य की कुशलता हो।"

इन्हें भी देखें
---------------

* हिंदी सिनेमा

संदर्भ
------


1. ↑  "कुत्ते". *ब्रिटिश बोर्ड ऑफ़ फ़िल्म क्लासिफिकेशन*. अभिगमन तिथि 8 जनवरी 2023.
2. ↑  "कुत्ते". *ब्रिटिश बोर्ड ऑफ़ फ़िल्म क्लासिफ़िकेशन*. कुत्ते इज़ ए हिंदी लैंग्वेज एक्शन थ्रिलर इन विच राइवल ग्रुप्स ईच प्लान द हाईस्ट ऑफ़ एन आर्मर्ड ट्रक कैरिंग ए लार्ज अमाउंट ऑफ़ मनी.
3. ↑  "विशाल भारद्वाज'स थ्रिलर 'कुत्ते', स्टेयरिंग तबु & नसीरुद्दीन शाह, विल हिट द थियेटर्स इन जन". *द इकोनॉमिक टाइम्स*.
4. ↑  "कुत्ते मूवी रिव्यू: एन एंटरटेनिंग, रॉ एंड वाइल्ड टेल ऑफ़ ब्लडथर्स्ट्री पीपल". *हिंदुस्तान टाइम्स*. 13 जनवरी 2023. अभिगमन तिथि 13 जनवरी 2023.
5. ↑  "कुत्ते मूवी रिव्यू: अर्जुन कपूर डिलिवर्स ए स्ट्रॉंग पर्फ़ॉर्मेंस इन आसमान भारद्वाज'स डार्क एंड रॉ फ़िल्म". *इंडिया टुडे*. अभिगमन तिथि 13 जनवरी 2023.
पौधों की कोशिकाओं में क्लोरोप्लास्ट के क्लोरोफिल (chlorophyll)अत्यधिक मात्रा में पाइ जाती हैं।
**पर्णहरित**, **हरितलवक**, (chlorophyll) **पर्ण हरिम** या **क्लोरोफिल** एक प्रोटीनयुक्त जटिल रासायनिक यौगिक है। यह वर्णक पत्तों के हरे रंग का कारण है। यह प्रकाश-संश्लेषण का मुख्य वर्णक है। इसे फोटोसिन्थेटिक पिगमेंट भी कहते हैं। इसका गठन भी पत्तों में पाए जाते हैं।

रासायनिक संरचना
---------------

क्लोरोफिल का महत्व इस कारण है कि यही सूर्यप्रकाश की ऊर्जा का अवशोषण कर वायु के कार्बन डाइऑक्साइड से पौधों में शर्कराओं, पॉलिशर्कराओं तथा अन्य जटिल कार्बनिक यौगिकों का सृजन करता है। यह स्वयं भी सूर्य के प्रकाश द्वारा ही बनता है। बहुत समय तक इसके संघटन के संबंध में हमारा ज्ञान अधूरा था। विल्स्टेटर (Willstatter) नामक जर्मन रसायनज्ञ ने 1911 ई. में इस वर्णक को शुद्ध रूप में पृथक् किया और इसके विघटित अवयवों के संघटन का अध्ययन करके इसका अस्थायी रासायनिक सूत्र निर्धारित किया। उन्हांने यह भी पता लगाया कि क्लोरोफिल दो प्रकार के होते हैं। एक को उन्होंने क्लारोफिल ऐल्फा, या क्लोरोफिल-ए और दूसरे को क्लारोफिल बीटा, या क्लारोफिल-बी, की संज्ञा दी। ये दोनों 3:1 के अनुपात में पत्तों में पाए जाते हैं। हरे पत्तों के 1,000 भाग में 2 भाग क्लोरोफिल-ए का, 3/4 भाग क्लोरोफिल-बी का, भाग ज़ैंथोफिल का और 1/6 भाग कैरोटीन का रहता है।

हरे पत्तों या सूखे पत्तों के चूर्ण से 85% ऐल्कोहल या 80% ऐसीटोन विलायक द्वारा क्लोरोफिल का निष्कर्ष निकाला जाता है। सूखे चूर्ण के लगभग दो किलोग्राम से प्राय: 13 ग्राम क्लोरोफिल प्राप्त होता है। क्लोरीफिल-ए कुछ नीलापन लिए हरे रंग का होता है और क्लोरोफिल-बी कुछ पीलापन लिए हरे रंग का। दोनों के संघटन में कोई विशेष अंतर नहीं है। एक में जहाँ मेथिल मूलक है, दूसरे में उसके स्थान में ऐल्डिहाइड़ मूलक है। इससे दोनों की ऑक्सीकरण क्रिया में अंतर आ जाता है। ऐल्फा क्लोरोफिल का विशिष्ट घूर्णन - 262 डिग्री और बीटा का - 267 डिग्री है। क्लोरोफिल-ए का आणविक सूत्र C55 H72 O5 N4 Mg और क्लोरोफिल-बी का C55 H70 O6 N4 Mg है।

क्लोरोफिल, में 2.6% मैग्नीशियम रहता है। इसमें लोहा या फॉस्फोरस नहीं होता। इसके जलविश्लेषण से मेथिल ऐल्कोहल और फीटोल ऐल्कोहल (C20 H400) तथा 8 पाइरोल केंद्रक प्राप्त होते हैं।

क्लोरोफिल, हीमोग्लोबिन से बहुत कुछ समानता रखता है। हीमोग्लोबिन मानव तथा अन्य प्राणियों के रक्त का आवश्यक अवयव है। इनमें कुछ अंतर भी है। क्लोरोफिल मोम सा पदार्थ है। हीमोग्लोबिन °हीम और ग्लोबिन का आणविक यौगिक है। क्लोरोफिल वस्तुत: एस्टर प्रकार का यौगिक है, जिसमें मेथिल और फीटोल ऐल्कोहल संयुक्त हैं।

क्लोरोफिल के जलविश्लेषण से मेथिल और फीटोल ऐल्कोहलों के साथ-साथ कार्बोक्सीलिक अम्लों के लवण प्राप्त होते हैं, जिन्हें क्लोरोफिलिन कहते हैं। क्लोरोफिलिन में अब भी मैग्नीशियम रहता है, जिसके कारण उसका रंग हरा होता है। यदि क्लोरोफिल का जल विश्लेषण क्लोरोफिलेज नामक एंजाइम में किया जाय, तो जो उत्पाद प्राप्त होता है उसे क्लोरोफिलाइड कहते हैं। क्लोरोफिलाइड सूक्ष्म क्रिस्टलीय पदार्थ है, जबकि क्लोरोफिल अक्रिस्टली होता है। अम्लों के उपचार से मैग्निशियम निकल जाता है और अब जो उत्पाद प्राप्त होता है उसे पॉरफिरिन कहते हैं। पॉरफिरिन में अम्ल और क्षार दोनों के गुण होते हैं। विभिन्न अवस्थाओं में विभिन्न अभिकर्मकों के उपचार से क्लोरोफिल से अनेक उत्पाद प्राप्त हुए हैं, जिनसे पता लगता है कि क्लोरोफिल में पाइरोल केंद्रक रहते हैं। इन उत्पादों के संघटन के आधार पर क्लोरोफिल का फिशर ने एक रासायनिक सूत्र 1939 ई. में दिया था।

इन्हें भी देखें
---------------

* प्रकाश-संश्लेषण
यह सुझाव दिया जाता है कि इस लेख या भाग का *मिथ्या तर्क* के साथ विलय कर दिया जाए। (वार्ता)

**कुतर्क** (अंग्रेजी : fallacy) एक बुरे या अमान्य तर्क को कहते हैं। कुछ कुतर्क धोखे से यकीन दिलाने के लिए जानबूझकर किए जाते हैं, और कुछ लापरवाही या अज्ञानता के कारण अनजाने में होते हैं।

कुतर्क सामान्यतः दो प्रकार के होते हैं : "औपचारिक" और "अनौपचारिक"। औपचारिक कुतर्कों को प्रोपोसिशनल लॉजिक (अंग्रेजी : Propositional Logic), प्रेडीकेट लॉजिक (Predicate Logic) या किसी अन्य लॉजिक (Logic) में लिखा जा सकता है। अनौपचारिक कुतर्कों में गलती किसी अन्य कारण से होती है।

औपचारिक कुतर्क
--------------

एक औपचारिक कुतर्क को प्रोपोसिशनल लॉजिक, प्रेडीकेट लॉजिक या किसी अन्य लॉजिक में लिखा जा सकता है। औपचारिक रूप से गलत तर्क का पता उसे किसी लॉजिक में लिखने से लग जाता है। एेसे तर्क को हर स्थिति में गलत माना जाता है। एक तर्क में औपचारिक कुतर्क होने से उसकी मान्यताओं या निष्कर्ष के बारे में कुछ नहीं कहा जा सकता है। मान्यताएँ और निष्कर्ष ठीक हो सकते हैं, हम केवल कह सकते हैं कि तर्क गलत है।

### उदाहरण :

मुख्य लेख: कुतर्कों की सूची § औपचारिक कुतर्क

अरस्तु के कुतर्क
----------------

अरस्तु कुतर्कों की एक व्यवस्थितन सूची बनाने वाले पहले व्यक्ति थे। उनकी पुस्तक सोफिस्टीकल रेैफ्यूटेशन्स (अंग्रेजी : Sophistical Refutations, यूनानी : De Sophisticis Elenchis) तेरह कुतर्कों के बारे में बताती है। उन्होंने कहा है कि कुतर्क दो प्रकार के होते हैं, भाषा पर निर्भर करने वाले और भाषा पर निर्भर न करने वाले।

इन्हें भी देखें
---------------

* कुतर्कों की सूची

सन्दर्भ
-------

1. 1 2  Harry J. Gensler, *The A to Z of Logic* (2010:p74). Rowman & Littlefield, ISBN 9780810875968
2. ↑  John Woods, *The Death of Argument Archived 2015-09-27 at the Wayback Machine* (2004). Applied Logic Series Volume 32, pp 3-23. ISBN 9789048167005
3. ↑  "Informal Fallacies, Northern Kentucky University". मूल से 1 फ़रवरी 2017 को पुरालेखित. अभिगमन तिथि 2013-09-10.
4. ↑  "Aristotle's original 13 fallacies". The Non Sequitur. मूल से 27 सितंबर 2015 को पुरालेखित. अभिगमन तिथि 2013-05-28.
**कुटीर उद्योग** सामूहिक रूप से उन उद्योगों को कहते हैं जिनमें उत्पाद एवं सेवाओं का सृजन अपने घर में ही किया जाता है न कि किसी कारखाने में। कुटीर उद्योगों में कुशल कारीगरों द्वारा कम पूंजी एवं अधिक कुशलता से अपने हाथों के माध्यम से अपने घरों में वस्तुओं का निर्माण किया जाता है। 

भारत में प्राचीन काल से ही कुटीर उद्योगों का महत्त्वपूर्ण योगदान रहा है। अंग्रेजों के भारत आगमन के पश्चात् देश में कुटीर उद्योगों तेजी से नष्ट हुए एवं परम्परागत कारीगरों ने अन्य व्यवसाय अपना लिया। किन्तु स्वदेशी आन्दोलन के प्रभाव से पुनः कुटीर उद्योगों को बल मिला और वर्तमान में तो कुटीर उद्योग आधुनिक तकनीकी के समानान्तर भूमिका निभा रहे हैं। अब इनमें कुशलता एवं परिश्रम के अतिरिक्त छोटे पैमाने पर मशीनों का भी उपयोग किया जाने लगा है।

परिभाषा
-------

एशिया एवं सुदूर पूर्व के आर्थिक आयोग द्वारा कुटीर उद्योगों को इस प्रकार परिभाषित किया गया हैं - 

*कुटीर उद्योग वे उद्योग हैं, जिनका एक ही परिवार के सदस्यों द्वारा पूर्णरूप से अथवा आंशिक रूप से संचालन किया जाता है।*
भारत के द्वितीय योजना आयोग द्वारा इसी परिभाषा को मान्यता प्रदान की गयी है। इसके अतिरिक्त 'प्रो. काले' ने कुटीर उद्योगों को परिभाषित करते हुए कहा है-

*कुटीर उद्योग इस प्रकार के संगठन को कहते हैं जिसके अन्तर्गत स्वतन्त्र उत्पादनकर्ता अपनी पूंजी लगाता है और अपने श्रम के कुल उत्पादन का स्वयं अधिकारी होता है।*

प्रकार
------

कुटीर उद्योगों को निम्नलिखित वर्गों में रखा जाता है-

* (१) ग्रामीण कुटीर उद्योग
* (२) नगरीय कुटीर उद्योग

इन्हें भी देखें
---------------

* सूक्ष्म, लघु एवं मध्यम उद्योग
"पाक सिंधिया द्वीप" (Pak Sindhiana Island) अंटार्कटिका का एक क्षेत्र है जिसे एक आश्रित क्षेत्र पाकिस्तान के रूप में दावा किया जाता है।

पाक सिंधिया आइसलैंड पाकिस्तान का एक आश्रित क्षेत्र है।
(पाक) का अर्थ है पाकिस्तान और (सिंधिया) का अर्थ है सिंध और (आइसलैंड) बर्फ के कारण गिर गया।
सबसे पहले, सिंध सरकार, जिसने अंटार्कटिक भूमि पर अनुसंधान पर 50 अरब रुपये से अधिक खर्च किए और आइसलैंड की हिरासत अवधि की निगरानी के लिए टीमों का गठन किया और इसे पाकिस्तान का हिस्सा बनाने में सफल रही, इसलिए, सिंध भी सूची में सबसे ऊपर है। जिन द्वीपों के लिए अटलांटिक पनडुब्बियों और अटलांटिक विमानों को जोड़ा गया है, उनकी निगरानी के लिए पाकिस्तान नेवी मैरीटाइम सर्विलांस को जोड़ा गया है।

अंटार्कटिका में पाकिस्तान
-------------------------

अंटार्कटिका में जिन्ना स्टेशन की स्थापना

चित्र:Jenna Antarctica station 2.jpgजिन्ना अंटार्कटिका स्टेशन
जिन्ना स्टेशन: अंटार्कटिका महाद्वीप पर पैर रखने वाला पाकिस्तान मुस्लिम दुनिया का पहला देश है। पाकिस्तान वैज्ञानिक शोध में शामिल हो गया जब पाकिस्तानी वैज्ञानिकों ने 18 जनवरी 1991 को यहां जिन्ना अंटार्कटिक रिसर्च स्टेशन की स्थापना की।
पाकिस्तानी वैज्ञानिकों और साहसी लोगों की एक टीम ने 12 दिसंबर, 1990 को कोलंबिया लैंड से अंटार्कटिका पर वैज्ञानिक प्रयोग और अनुसंधान स्टेशन स्थापित करने के लिए कराची से रवाना किया। टीम में 40 लोग शामिल थे और विज्ञान और प्रौद्योगिकी मंत्रालय, राष्ट्रीय समुद्र विज्ञान संस्थान, पाकिस्तान सेना और पाकिस्तान नौसेना का संयुक्त ऑपरेशन था।

‏

चित्र:Jenna Antarctica station v.jpg‏अंटार्कटिका में पाकिस्तानी टीम
अभियान का नेतृत्व पाकिस्तान नौसेना के कमोडोर वसीम अहमद ने किया, जबकि अभियान के मुख्य वैज्ञानिक नेशनल इंस्टीट्यूट ऑफ ओशनोग्राफी से डॉ। एमएम रब्बानी थे। यह २५ जनवरी १ ९९ १ का दिन था और यह शुक्रवार की खुशी थी। जब पवित्र कुरान के पाठ के बाद अंटार्कटिका की भूमि पर पाकिस्तान के राष्ट्रीय गान के साथ पाकिस्तान का राष्ट्रीय ध्वज फहराया गया और रात 11:30 बजे पाकिस्तान मानक समय, टीम के नेता कोमोडोर वसीम अहमद ने जिन्ना अंटार्कटिक रिसर्च स्टेशन की स्थापना की अभियान के मुख्य वैज्ञानिक डॉ। एमएम रब्बानी को चाबी सौंपें। जिन्ना अंटार्कटिक रिसर्च स्टेशन की स्थापना ने पाकिस्तानी वैज्ञानिकों के लिए विभिन्न जलवायु परिस्थितियों जैसे हवा की गति, हवा की दिशा, तापमान, नमी, धूप, बारिश और वर्षा जल निकासी की लगातार निगरानी करना संभव बना दिया है। अंटार्कटिका।

और देखें
--------

1. ↑
2. ↑
**सुदृढ़ीकरण** (स्ट्रेंगथनिंग) मूल रूप से प्रभ्रंश गति (डिस्लोकेशन मोशन) और यांत्रिक व्यवहार (मैकेनिकल बिहेविअर) के बीच एक संबंध है। इसका कारण यह है कि पदार्थ प्रभ्रंश की गति के कारण ही ख़राब होता है। हम अगर किसी भी तरह इस प्रभ्रंग गति को कठिन करें तो हम सामग्री को मजबूत बना सकते हैं। यह कई तरीकों से किया जा सकता है जैसे दाने का आकार (ग्रेन साइज ) कम करना, ठोस विलयन (सॉलिड सलूशन) सुदृढ़ीकरण, प्रेसिपिटशन सुदृढ़ीकरण, ठंडकाम कर (कोल्ड वर्किंग )।

डिस्लोकेशन मोशन को कठिन बनाने से सामग्री की मजबूती बढ़ती है, इस बात को ध्यान में रखते हुए हम ऊपर लिखे तकनीको को समझने की कोशिश करेंगे।

ग्रेन साइज कम करना
------------------

क्यों की अनाज का सीमा (ग्रेन बाउंड्री ), डिस्लोकेशन मोशन के लिए बाधा है , हम ग्रेन का आकार कम करके बाधाओं की संख्या बढ़ा सकते है। दो हिस्सों / दानो के बीच में जितनी जादी मिसोरिएन्टेशन होती है , सीमा बाधा की ताकत डिस्लोकेशन मोशन को रोकने की और भी बढ़ जाती है।

सॉलिड सलूशन से सामग्री को मजबूत बनाना
-------------------------------------

जो क्रिस्टल में अपवित्रता होती है ,वह लैटिस को बिगाड़ देती है ,इससे तनाव ( स्ट्रेस )पैदा होती है जो डिस्लोकेशन मोशन के लिए कठिनाई बढ़ाती है। मिश्र धातु (एलाय ) में जहां छोटे अपवित्र परमाणु , डिस्लोकेशन की जगह इकट्ठा हो जाते है जिससे डिस्लोकेशन की बढ़ने की योग्यता कम हो जाती है।

प्रेसिपिटशन से सामग्री को मजबूत बनाना
-------------------------------------

एक डिस्लोकेशन के लिए किसी वेग को कतरनी और आगे बढ़ना एक बहुत मुश्किल की बात है। ऐसा करने के लिए अधिक शेयर स्ट्रेस की ज़रुरत पढ़ेगी। उदाहरण के लिए : एयरोप्लेन की आंतरिक विंग में एल्युमीनियम को इसी प्रकार से मजबूत किया जाता है।

कोल्ड वर्किंग अथवा स्ट्रेन हार्डेनिंग
-------------------------------------

तापमान जिस पर डेफोर्मेशन होता है वह सामग्री की पूर्ण गलनांक (अब्सोलुते मेल्टिंग पॉइंट ) से कम (कोल्ड ) है , इसीलिए हम इसे कोल्ड वर्क कहते है। स्ट्रेन हार्डेनिंग ऐसा तरीका है जिसमे नमनीय सामग्री मज़बूत बन जाती है , इसका कारण यह है कि वह स्थायी वीकर हो जाता है। वीकर होने से डिस्लोकेशन्स की घनत्व बढ़ जाती है जिससे डिस्लोकेशन्स के बीच दूरी घटती है और वह एक दुसरे से प्रतिकारक (रेपुल्सिवे) इंटरेक्शन करने लगते है और उनके आगे बढ़ने में कठिनाइया पैदा होती है। जितना ज्यादा कोल्ड वर्क करेंगे, उतना ज्यादा स्ट्रेस उसे डेफोर्म करने में लगेगा।

सन्दर्भ
-------

* materials-science-and-engineering-7th-ed-by-william-callister-jr
क्लिंटन और मोनिका लेविंस्की, फरवरी 1997
**क्लिंटन-लेविंस्की स्कैंडल** एक सेक्स स्कैंडल था जिसमें संयुक्त राज्य अमेरिका के राष्ट्रपति बिल क्लिंटन और व्हाइट हाउस इंटर्न मोनिका लेविन्सकी शामिल थे। उनका यौन संबंध 1995 में शुरू हुआ था—जब क्लिंटन 49 वर्ष के थे और लेविंस्की 22 वर्ष के थे—और 18 महीने तक चले, 1997 में समाप्त हुए। क्लिंटन ने जनवरी 1998 के अंत में बाद में कुख्यात बयान के साथ एक टेलीविज़न भाषण समाप्त किया: "मैंने उस महिला, सुश्री लेविंस्की के साथ यौन संबंध नहीं बनाए।" आगे की जांच में यू.एस. हाउस ऑफ रिप्रेजेंटेटिव्स द्वारा झूठी गवाही देने और 1998 में क्लिंटन पर महाभियोग चलाने का आरोप लगाया गया। बाद में उन्हें 21 दिनों के अमेरिकी सीनेट परीक्षण में झूठी गवाही देने और न्याय में बाधा डालने के सभी महाभियोग के आरोपों से बरी कर दिया गया। 

लेविंस्की के बारे में पाउला जोन्स मामले में भ्रामक गवाही देने के लिए क्लिंटन को न्यायाधीश सुसान वेबर राइट द्वारा अदालत की दीवानी अवमानना में रखा गया था, और राइट द्वारा $ 9 0,000 का जुर्माना भी लगाया गया था। अर्कांसस में कानून का अभ्यास करने का उनका लाइसेंस पांच साल के लिए निलंबित कर दिया गया था; इसके तुरंत बाद, उन्हें यू.एस. सुप्रीम कोर्ट के सामने मामले पेश करने से मना कर दिया गया था। 

लेविंस्की लुईस एंड क्लार्क कॉलेज के स्नातक थे। उन्हें 1995 में क्लिंटन के पहले कार्यकाल के दौरान व्हाइट हाउस इंटर्नशिप प्रोग्राम के माध्यम से व्हाइट हाउस में इंटर्न के रूप में काम पर रखा गया था और बाद में वह व्हाइट हाउस ऑफ़िस ऑफ़ लेजिस्लेटिव अफेयर्स की कर्मचारी थीं। ऐसा माना जाता है कि व्हाइट हाउस में काम करने के दौरान क्लिंटन ने उनके साथ एक व्यक्तिगत संबंध शुरू किया था, जिसके विवरण बाद में उन्होंने अपने रक्षा विभाग के सहकर्मी लिंडा ट्रिप को बताए, जिन्होंने गुप्त रूप से उनकी टेलीफोन बातचीत रिकॉर्ड की थी।

जनवरी 1998 में, ट्रिप ने पाया कि लेविंस्की ने पाउला जोन्स मामले में एक हलफनामे की शपथ ली थी, जिसमें क्लिंटन के साथ संबंध से इनकार किया गया था। उन्होंने केन स्टार, स्वतंत्र वकील को टेप वितरित किए, जो व्हाइटवाटर स्कैंडल, व्हाइट हाउस एफबीआई फाइल विवाद और व्हाइट हाउस यात्रा कार्यालय विवाद सहित अन्य मामलों पर क्लिंटन की जांच कर रहे थे। भव्य जूरी की गवाही के दौरान, क्लिंटन की प्रतिक्रियाओं को सावधानीपूर्वक शब्दों में लिखा गया था, और उन्होंने तर्क दिया कि "यह इस बात पर निर्भर करता है कि शब्द का अर्थ क्या है", उनके कथन की सत्यता के संबंध में कि "कोई यौन संबंध नहीं है, एक अनुचित यौन संबंध या किसी अन्य प्रकार के अनुचित संबंध".

इस घोटाले को कभी-कभी "मोनिकागेट", "लेविंस्कीगेट", "टेलगेट," "सेक्सगेट", और "जिपरगेट", के रूप में संदर्भित किया जाता है।

इन्हें भी देखें
---------------

पाउला जोन्स

डोनाल्ड ट्रम्प-स्टॉर्मी डेनियल्स कांड

बाहरी कड़ियाँ
-------------

सन्दर्भ
-------

1. ↑
पर्णिन अश्व तारामंडल
**पर्णिन अश्व** या **पॅगासस** (अंग्रेज़ी: Pegasus) तारामंडल पृथ्वी के उत्तरी भाग से आकाश में नज़र आने वाला एक तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। पुरानी खगोलशास्त्रिय पुस्तकों में इसे अक्सर एक परों वाले घोड़े के रूप में दर्शाया जाता था। प्राचीन यूनानी कथाओं में पॅगासस एक पंखदार उड़ने वाला घोड़ा था। संस्कृत में "पर्ण" का मतलब "पंख" या "पत्ता" होता है, "पर्णिन" का मतलब "पंखवाला" होता है और "अश्व" का मतलब "घोड़ा" होता है। कुछ स्रोतों ने इस तारामंडल को "हयशिर" का भी नाम दिया है, जो रामायण में चर्चित एक दिव्यास्त्र का नाम था।

तारे
----

पर्णिन अश्व तारामंडल में सत्राह मुख्य तारे हैं, हालांकि वैसे इसमें दर्ज़नों तारे स्थित हैं। सन् २०१० तक इनमें से नौ सितारों के इर्द-गिर्द परिक्रमा करते ग्रहों की मौजूदगी क बारे में वैज्ञानिकों को ज्ञात था। इस तारामंडल के कुछ तारों के नाम इस प्रकार हैं -

| बायर नामांकन | नाम | अंग्रेज़ी नाम | नाम का अर्थ (अरबी में) |
| --- | --- | --- | --- |
|            α | मरकब | Markab | घोड़े की जीन |
|            β | साएद | Scheat | टांग |
|            γ | अल-जानिब | Algenib | बग़ल |
|            ε | एनफ़ | Enif | नाक |
|            ζ | हुमाम | Homam | जोशीला आदमी |
|            η | मतर | Matar | वर्षा का सौभाग्यशाली तारा |
|            θ | बहाम | Baham | ढोर-मवेशी |
|            μ | सैद अल-बरी | Sadalbari | उत्तम वाले का सौभाग्यशाली तारा |

इन्हें भी देखें
---------------

* तारामंडल

सन्दर्भ
-------

1. ↑  Gunakar Mule. "Aakash Darshan". Rajkamal Prakashan Pvt Ltd, 2003. आई॰ऍस॰बी॰ऍन॰ 9788126705658. *... Pegasus पेगासस हयशिर ...*
**क्लिपर चिप** एक चिपसेट था जिसे संयुक्त राज्य अमेरिका की राष्ट्रीय सुरक्षा एजेंसी  (NSA) द्वारा एक एन्क्रिप्शन डिवाइस के रूप में विकसित और प्रचारित किया गया था | इसका काम अंतर्निहित बैकडोर के साथ "वॉयस और डेटा मैसेज"  को सुरक्षित करना था | दूरसंचार कंपनियां वॉयस ट्रांसमिशन के लिए इसे अपनाना चाहती थी | 1993 में पेश किया गया यह चिपसेट 1996 तक पूरी तरह से दोषपूर्ण हो चुका था।

MYK-78 "क्लिपर चिप"

क्लिंटन प्रशासन
---------------

क्लिंटन प्रशासन के अनुसार संयुक्त राज्य अमेरिका में लगातार प्रगति करने वाली तकनीक के साथ चलने के लिए कानून प्रवर्तन के लिए क्लिपर चिप आवश्यक थी।  जबकि कई लोगों का मानना था कि यह उपकरण आतंकवादियों को सूचना प्राप्त करने के लिए एक अतिरिक्त मार्ग के रूप में काम करेगा,परंतु क्लिंटन प्रशासन ने कहा कि यह वास्तव में क्लिपर चिप राष्ट्रीय सुरक्षा को बढ़ाएगा।  उन्होंने तर्क दिया कि "आतंकवादी इसका उपयोग बाहरी लोगों, बैंकों, और आपूर्तिकर्ताओं के साथ संवाद करने के लिए करेंगे तो - सरकार उन कॉलों को सुन सकती है।"

अन्य प्रस्तावक
--------------

क्लिपर चिप के कई वकील थे जिन्होंने तर्क दिया था कि जब आवश्यक हो तो संचार को बाधित करने की क्षमता और ऐसा करने के लिए वारंट के साथ कानून प्रवर्तन के लिए प्रौद्योगिकी को लागू करना सुरक्षित है। जॉन मार्शल लॉ रिव्यू में लिखने वाले एक प्रस्तावक, हॉवर्ड एस डकॉफ़ ने यह कहते हुए क्लिपर चिप के लिए समर्थन दिया कि प्रौद्योगिकी सुरक्षित थी और इसके कार्यान्वयन के लिए कानूनी तर्क सही था।  एक अन्य प्रस्तावक, स्टीवर्ट बेकर ने *वायर्ड* पत्रिका में एक राय लिखी, जिसमें तकनीक के इर्द-गिर्द मौजूद मिथकों की एक श्रृंखला पर चर्चा की।

संदर्भ
------

1. ↑  "Clipper Chip - Definition of Clipper Chip". computer.yourdictionary.com. मूल से 4 जुलाई 2013 को पुरालेखित. अभिगमन तिथि 2014-01-11.
2. 1 2  McLoughlin, Glenn J. (September 8, 1995). "The Clipper Chip A Fact Sheet Update". *Congressional Proquest*.
3. ↑  Levy, Steven (June 12, 1994). "Battle of the Clipper Chip". *The New York Times*.
4. ↑  Howard S. Dakoff, The Clipper Chip Proposal: Deciphering the Unfounded Fears That Are Wrongfully Derailing Its Implementation,29 J. Marshall L. Rev. 475 (1996)
5. ↑  Baker, Stewart A. (1994-06-01). "Don't Worry Be Happy". *Wired*. आइ॰एस॰एस॰एन॰ 1059-1028. अभिगमन तिथि 2020-08-09.
**पाकिस्तान** उर्दू: پاکِستان‎ नाम का यह गांव बिहार के उत्तर-पूर्व में स्थित पूर्णिया जिले के जिला मुख्यालय पूर्णिया शहर से करीब 30 किलोमीटर दूर श्रीनगर प्रखंड के सिंघिया पंचायत में आता है। गांव 'पाकिस्तान' में 250 से ज्यादा लोग निवास करते हैं और यहां 100 से अधिक मतदाता हैं।

सबसे मजेदार यह है कि इस गांव में मुस्लिम समुदाय का एक भी घर नहीं है। सभी परिवार संथाल आदिवासियों के हैं। इस पाकिस्तान में एक भी मस्जिद नहीं है। सरकारी रिकार्ड में भी इस गांव का नाम पाकिस्तान है। 1947 में विभाजन के तुरंत बाद ही इसका नाम पाकिस्तान रख दिया गया था। इस गांव में रहने वाले अधिकांश मुस्लिमों ने बंटवारे के समय पूर्वी पाकिस्तान (अब बांग्लादेश) जाना पसंद किया था, उनकी याद में इस गांव का नाम पाकिस्तान दे दिया। इस पाकिस्तान में गरीबी और निरक्षरता है। 31.51 प्रतिशत साक्षरता वाले पूर्णिया जिले के इस गांव में शायद ही कोई साक्षर मिल जाए। गांव तक न तो सड़क है न ही कोई स्कूल या अस्पताल।

सन्दर्भ
-------

1. ↑  "संग्रहीत प्रति". मूल से 14 अप्रैल 2014 को पुरालेखित. अभिगमन तिथि 13 अप्रैल 2014.
2. ↑  "संग्रहीत प्रति". मूल से 14 अप्रैल 2014 को पुरालेखित. अभिगमन तिथि 13 अप्रैल 2014.

बाहरी कड़ियाँ
-------------

* इस 'पाकिस्तान' में कोई मुसलमान नहीं है।
**पाओंटा साहिब** (Paonta Sahib) भारत के हिमाचल प्रदेश राज्य के सिरमौर ज़िले में स्थित एक नगर है। यह इसी नाम की तहसील का मुख्यालय भी है। यह यमुना नदी के किनारे बसा हुआ है, जिसके पार उत्तराखण्ड राज्य स्थित है। पाओंटा साहिब एक महत्वपूर्ण सिख तीर्थस्थान है।

इतिहास
------

इस शहर को दशम सिख गुरु गुरु गोबिन्द सिंह द्वारा स्थापित किया गया था। इसी जगह का नाम पहले "पाओंटिका" था। कहा जाता है कि सिख गुरु गोबिन्द सिंह जी अश्व रोहण करके जा रहे थे। वो इसी जगह पहुँच कर रुक गए थे। इसी लिए "पाओं" और "टीके" को मिलाकर "पाओंटा" नाम दिया गया था। गुरु गोबिन्द सिंह जी ने इस जगह पर गुरुद्वारा स्थापित करा और यहीं पर साढ़े चार साल गुज़ारे और धर्मग्रंथों को रचा। स्थानीय संग्रहालय में गुरु गोबिन्द जी द्वारा प्रयोग किया कया बहुत सा सामन भक्तों के दर्शन के लिए रखा गया है।

भौगोलिक स्थिति
--------------

पाओंता का अवस्थिति 30°26′17″N 77°37′26″E﻿ / ﻿30.438°N 77.624°E﻿ / 30.438; 77.624पर समुद्रतल से १,२७६ फुट ऊपर है। समीपी नगरों में हिमाचल प्रदेश का नाहन, हरियाणा का यमुनानगर, उत्तर प्रदेश का सहारनपुर और उत्तराखण्ड का देहरादून हैं। कालेसर राष्ट्रीय उद्यान यहाँ से लगभग १४ किलोमीटर दूर है।

शिक्षा
------

यहाँ कई सरकारी स्कूल और अंग्रेज़ी-माध्यम निजी स्कूल हैं।

इन्हें भी देखें
---------------

* सिरमौर ज़िला
* हिमाचल प्रदेश
* त्रिलोकपुर मंदिर

सन्दर्भ
-------

1. ↑  "Himachal Pradesh, Development Report, State Development Report Series, Planning Commission of India, Academic Foundation, 2005, ISBN 9788171884452
2. ↑  "Himachal Pradesh District Factbook," RK Thukral, Datanet India Pvt Ltd, 2017, ISBN 9789380590448
3. ↑  "Nahan Population Census 2011". Census2011. मूल से 24 जून 2016 को पुरालेखित. अभिगमन तिथि 2 June 2016.
**क्षत्रियम ओन्गबी थोरैनीसबी देवी** एक भारतीय शास्त्रीय नर्तक और लेखक है, जो मणिपुरी के भारतीय शास्त्रीय नृत्य रूप में विशेषज्ञता है। उन्हें २००३ में भारत सरकार द्वारा पद्म श्री, चौथे उच्चतम भारतीय नागरिक पुरस्कार से सम्मानित किया गया था। 

उनका ३ नवंबर १९४६ को भारत के मणिपुर में एक छोटे से गांव सिंगजैमी सपम लेईकाई में पैदा हुई। उन्होंने ६ वर्ष की आयु में मंच प्रदर्शन शुरू कर दिया था। उन्होंने भारत और कनाडा, पश्चिम जर्मनी, लंदन, दुबई और संयुक्त राज्य अमेरिका जैसे अन्य देशों में कई कला त्योहारों में प्रदर्शन किया है। 

देवी महाराजा ओकद्रजीत सिंह से रॉयल बागे के प्राप्तकर्ता हैं और मणिपुर सरकार से स्वर्ण पदक प्राप्त किया है। मणिपुर राज्य कला अकादमी ने १९७७ में उन्हें वार्षिक पुरस्कार से सम्मानित किया। १९८० में संगीत नाटक अकादमी ने एक पुरस्कार से सम्मानित किया। १९९१ में मणिपुर सरकार से उन्हें प्रमाण पत्र का सम्मान मिला। उन्हें २००३ में भारत सरकार द्वारा पद्म श्री, चौथे उच्चतम भारतीय नागरिक पुरस्कार से सम्मानित किया गया था।

सन्दर्भ
-------

1. ↑  "Dancers and Musicians of India". India online. मूल से 13 जून 2017 को पुरालेखित. अभिगमन तिथि February 14, 2015.
2. ↑  "Gallery". E Pao. 2015. मूल से 5 मार्च 2016 को पुरालेखित. अभिगमन तिथि February 14, 2015.
3. ↑  "Padma Awards" (PDF). Padma Awards. 2015. मूल (PDF) से 15 नवंबर 2014 को पुरालेखित. अभिगमन तिथि February 6, 2015.
4. ↑  "Investiture ceremony". E Pao. 2015. मूल से 20 जुलाई 2018 को पुरालेखित. अभिगमन तिथि February 14, 2015.
यह लेख पुरुषों की टीम के बारे में है। महिला टीम के लिए, पर्थ स्कॉर्चर्स (डब्ल्यूबीबीएल) देखें।

**पर्थ स्कॉर्चर्स** ऑस्ट्रेलियाई घरेलू ट्वेंटी-20 क्रिकेट टीम हैं जो बिग बैश लीग (बीबीएल) में पर्थ का प्रतिनिधित्व करती हैं।

स्कॉर्चर्स बीबीएल इतिहास में सबसे सफल टीम हैं, तीन चैंपियनशिप जीत रहे हैं और दो बार दौड़ने वाले धावक हैं। वे बीबीएल 02 में ब्रिस्बेन हीट द्वारा अपने दूसरे फाइनल में हार गए थे। इसके बाद उन्होंने अगले दो चैंपियनशिप जीते, लीग के इतिहास में उपलब्धि हासिल करने वाली पहली टीम बन गई। ये जीत हॉबर्ट हेरिकेन्स और सिडनी सिक्सर्स के खिलाफ कैनबरा के मनुका ओवल में एक अंतिम गेंद थ्रिलर में आईं।

मिकी आर्थर को मूल रूप से कोच नियुक्त किया गया था, लेकिन ऑस्ट्रेलियाई क्रिकेट टीम के कोच नियुक्त किए जाने के बाद 2011-12 के सत्र की शुरुआत से पहले छोड़ दिया गया था। उन्हें अपने पूर्व सहायक, लचलन स्टीवंस द्वारा प्रतिस्थापित किया गया था। जस्टिन लैंगर ने नवंबर 2012 में स्टीवंस को बदल दिया।

स्कॉर्चर्स के पास एलीसे विलानी द्वारा आयोजित महिला बिग बैश लीग में भी एक पक्ष है और लिसा केइटली द्वारा प्रशिक्षित किया गया है।

संदर्भ
------

1. ↑  "बीबीएल टीम के नाम और रंग". 6 अप्रैल 2011. मूल से 10 अप्रैल 2011 को पुरालेखित. अभिगमन तिथि 22 अप्रैल 2011.
डॉ० जैक प्रेगेर 
**कोलकाता रेस्क्यू** जैक प्रेगेर द्वारा 1980 में स्थापित की गई कोलकाता, भारत में स्थित ब्रिटेन से दान प्राप्त करने वाली समाज-सेवी संस्था है। यह पश्चिम बंगाल में वंचित लोगों के लिए चिकित्सा, शिक्षा और सहायता सेवाओं को चलाती है। यह लोगों को हस्तशिल्प भी बनाने और बेचने के लिए प्रशिक्षित करती है।

चिकित्या
--------

तपेदिक, कुष्ठरोग, और मधुमेह सहित रोगों की एक श्रृंखला जिसमें थैलेसीमिया और कुपोषण शामिल है, कोलकाता रेस्क्यू नि: शुल्क उपचार पेशेवर स्वयंसेवकों द्वारा करवाती है।

logo ngo
एचआइवी / एड्स से परेशान के लोगों के लिए एक क्लिनिक बनाया गया है जिसके प्रबंधन और परामर्श का कार्य यह संस्था देखती है। संस्था कोलकाता स्कूल ऑफ़ ट्रॉपिकल मेडिसिन और कोलकाता मेडिकल कॉलेज अस्पताल के साथ परामर्श, निदान, उपचार और संस्था-आधारित देखभाल के लिए तालमेल बना चुकी है।

संस्था खुजली, कीड़े, जूँ आदि के फैलाव से जुड़ी हालतों से भी जूजती है जो प्रायः झुग्गी समुदायों में मौजूद हैं।

शिक्षा
------

झुग्गी और सड़क के बच्चों के उद्देश्य से, संस्था बुनियादी साक्षरता फैलाने के लिए लगभग 300 बच्चों के लिए तीन गैर-औपचारिक स्कूलों चलाता है और नि: शुल्क भोजन और स्वास्थ्य जांच सेवाएं प्रदान करती है। संस्था औपचारिक स्कूली शिक्षा प्राप्त करने वाले बच्चों को भी उपस्थिति फीस, स्कूल यूनिफ़ॉर्म और यात्रा खर्च भी प्रदान करती है।

स्वयंसेवक
---------

भारत और विदेशों से नैदानिक और गैर चिकित्सीय स्वयंसेवक सेवाएं चलाने में सहायता करते हैं और स्थानीय कर्मचारियों के प्रशिक्षण में भी मदद करते हैं।

संस्था नीदरलैंड, जर्मनी, स्विट्ज़रलैंड, कनाडा और संयुक्त राज्य अमेरिका में समर्थक समूह संस्था की मदद करते हैं।

बाहरी कड़ियाँ
-------------

* Yahoo India News Article Jack Preger AIDS treatment[*मृत कड़ियाँ*]
* Calcutta Rescue UK
* Calcutta Rescue (Kolkata)
* Calcutta Rescue USA Support Group
* Calcutta Rescue Dutch Support Group
* Calcutta Rescue German Support Group
* Calcutta Rescue Swiss Support Group
* Calcutta Rescue Canadian Support Group
* Illustrated description of activities in Kolkata
* Video
क्लाउडी हेंगेरे**क्लाउडी हेंगेरे**  एक फ्रांसीसी चिकित्सक, राजनेता, और राष्ट्रीय एट्यूड्स स्पैतिलेस और यूरोपीय अंतरिक्ष एजेंसी केंद्र की एक पूर्व अंतरिक्ष यात्री है। उनका जन्म १३ मई १९५७ को ले क्रुअसॉट, फ्रांस में हुआ था। वह जीव विज्ञान और खेल चिकित्सा (१९८१), विमानन और अंतरिक्ष दवा (१९८२), और संधिशोथ में प्रमाण पत्र प्राप्त करने के लिए पेरिस गए। १९८६ में उन्होंने बायोमैकेनिक्स और फिजियोलॉजी ऑफ़ आंदोलन में डिप्लोमा प्राप्त किया। उन्होंने १९९२ में तंत्रिका विज्ञान में अपनी पीएचडी की थीसिस पूरी की। उन्होंने १९९३ के मीर अल्तेर मिशन के लिए बैक-अप क्रू के सदस्य के रूप में कार्य किया था। **क्षुद्रग्रह 135268 हग्नेर** को उन्ही के संयुक्त सम्मान में रखा गया है। उन्होंने १९६६ में मीर स्पेस स्टेशन का 16 दिनों के लिए दौरा किया जो की रूसी-फ्रेंच कैसियोपीई मिशन के तहत हुआ था। २००१ में वह "एंड्रोमेडे" मिशन के भाग के रूप में, अन्तर्राष्ट्रीय अंतरिक्ष स्टेशन की यात्रा करने वाली पहली यूरोपीय महिला बन गयी थी। और वह १८ जून २००२ को ईएसए से सेवानिवृत्त हुई। अंतरिक्ष यात्री के रूप में अपने करियर के बाद, क्लाउडी हेंगेरे ने जीन पियरे रफ़्फ़रन की सरकार में फ्रेंच राजनीति में प्रवेश किया और वह २००२ से २००४ तक रिसर्च एंड न्यू टेक्नोलॉजीज के लिए मंत्री प्रतिनिधि रही। और २००४ से २००५ तक यूरोपियन मामलों के मंत्री प्रतिनिधि के रूप में नोएल लेनोइर के पद पर कामयाब भी रही। उन्हें लेजिन डीहेनीर के कमांडर के सम्मान से भी सम्मानित किया गया हैं।

सन्दर्भ
-------

1. ↑  ESA – Human Spaceflight and Exploration – spationauts – Claudie Haigneré (formerly André-Deshays)
2. ↑  Haigneré's diary of the 2001 mission
3. ↑  Spacefacts biography of Claudie Haigneré
4. ↑  "Biography of Claudie Haigneré". UNESCO. Retrieved 6 November 2011.
निर्देशांक: 31°57′8″S 115°51′32″E﻿ / ﻿31.95222°S 115.85889°E﻿ / -31.95222; 115.85889

**पर्थ** (अंग्रेज़ी: Perth) ऑस्ट्रेलिया के राज्य वेस्टर्न ऑस्ट्रेलिया की राजधानी और सबसे अधिक जनसंख्या वाला शहर है। आबादी के हिसाब से यह ऑस्ट्रेलिया का चौथा सबसे बड़ा शहर है। इसकी स्थापना 12 जून 1829 को केप्टन जेम्स स्टर्लिंग ने की थी। पर्थ की वर्तमान जनसंख्या 1.74 मिलियन (लगभग 5 करोड़) है।

महानगरीय क्षेत्र, ऑस्ट्रेलियाई दक्षिण पश्चिम डिवीजन के हिंद महासागर तथा एक कम तटीय कटाव जिसे डार्लिंग रेंज के रूप में जाना जाता है, के मध्य में स्तिथ है। पर्थ शहर के केन्द्रीय व्यापार जिले एवं विभिन्न उपनगर हंस नदी के किनारे स्तिथ हैं। व्यापार और प्रशासन केंद्र और संपन्नता में लगातार वृद्धि होने से पर्थ को "सिटी ऑफ लाइट" के सम्मान से नवाजा गया है। सन् 2011 में "दी इकोनोमिस्ट "की सूची में पर्थ को आँठवा स्थान प्राप्त हुआ।

स्वदेशी इतिहास
--------------

शुरूआती यूरोपीय दृष्टि
----------------------

भूगोल
-----

जनांकिक
-------

अर्थव्यवस्था
------------

शिक्षण
------

सन्दर्भ
-------

1. 1 2  "3218.0 - Regional Population Growth, Australia, 2010-11". Australian Bureau of Statistics. 30 Jun 2011. मूल से 4 मार्च 2016 को पुरालेखित. अभिगमन तिथि 14 जून 2012.

  


| * दे
* वा
* सं
ऑस्ट्रेलिया के शहर |
| --- |
|  •  सिडनी  •  मेलबॉर्न  •  केनबरा  •  पर्थ  •  ब्रिस्बेन  •  एडिलेड  •  होबार्ट  •  कालगुर्ली  •  |  |
मानव पसली पिंजर
कशेरुकी प्राणियों में **पसलियाँ** (ribs) वह लम्बी, चापदार हड्डियाँ होती हैं जिन से पसली पिंजर बना हुआ होता है। चौपाये प्राणियों में पस्लियाँ वक्ष गुहा को सुरक्षित रखती हैं, जिसमें हृदय, फेफड़े, श्वासनली, ग्रासनली, थाइमस ग्रंथि, इत्यादि जैसे महत्वपूर्ण अंग स्थित होते हैं। श्वास लेते हुए फैलते-सिकुड़ते हुए फेफड़े इस पिंजर के भीतर रहते हैं। सर्प जैसे कुछ प्राणियों में पस्लियाँ पूरे शरीर को ढांचा देती हैं और सुरक्षित रखती हैं।

चित्रदीर्घा
-----------

* मानव पस्लियाँ (लाल में)। इनकी संख्या 24 होती है, 12 बाएँ और 12 दाएँ।मानव पस्लियाँ (लाल में)। इनकी संख्या 24 होती है, 12 बाएँ और 12 दाएँ।
* श्वान की पस्लियाँश्वान की पस्लियाँ
* एक मानव पसलीएक मानव पसली

इन्हें भी देखें
---------------

* पसली पिंजर
* मेरुदण्ड
* वक्ष गुहा

सन्दर्भ
-------

1. ↑  Wingerd, Bruce (1994). The Human Body: Concepts of Anatomy and Physiology. Fort Worth: Saunders College Publishing. pp. 11–12. ISBN 0-03-055507-8.
2. ↑  "Abdominal cavity". Encyclopædia Britannica. I: A-Ak – Bayes (15th ed.). Chicago, Illinois: Encyclopædia Britannica, Inc. 2010. pp. 19–20. ISBN 978-1-59339-837-8.
**क्वोका** (quokka) वेस्टर्न ऑस्ट्रेलिया के दक्षिणी भाग में मिलने वाला एक बिल्ली-जितने आकार का मैक्रोपोड धानीप्राणी (मारसूपियल) है। कंगारू और वालाबी जैसे अन्य धानीप्राणियों की तरह यह भी शाकाहारी और मुख्य रूप से निशाचरी होता है। क्वोका **सेटोनिक्स** (Setonix) वंश की एकमात्र सदस्य जाति है। क्वोका पश्चिमी ऑस्ट्रेलिया के कुछ द्वीपों में मिलता है, जैसे कि रॉटनेस्ट द्वीप और ऐल्बनी के पास स्थित बॉल्ड द्वीप। इसके अलावा मुख्यभूमि पर टू पीपल्स बे प्राकृतिक उद्यान नामक संरक्षित क्षेत्र में भी इसकी कुछ आबादी है, जहाँ वे गिल्बर्ट्स पोटोरू नामक एक अन्य धानीप्राणी के साथ रहता है।

विवरण
-----

क्वोका का वज़न २.५ किलोग्राम और बिना-दुम की लम्बाई ४० से ५४ सेमी तक होती है, जिसके साथ २५ से ३० सेमी की दुम लगी होती है। यह मैक्रोपोड प्राणियों के लिए काफ़ी छोटा है। शरीर मोटा, गोल कान और चौड़ा व छोटा सिर होता है। हालांकि यह कुछ हद तक एक बहुत छोटे कंगारू जैसा दिखता है, यह वृक्ष और झाड़ियाँ चढ़ने में सक्षम है। शरीर पर भूरे बाल होते हैं जिनका रंग पीठ पर गाढ़ा और शरीर के आगे ज़रा हलका होता है।

मादाएँ वर्ष में दो बार बच्चा जन्म सकती हैं। गर्भकाल एक महीने का होता है और अन्य धानीप्राणियों की तरह इसका "जोई" (joey) कहलाने वाला नवजात शिशु बहुत ही अविकसित होता है। जोई फिर अपनी माँ की धानी (पाउच) में छह मास तक रहता है और विकसित होता रहता है। इसके बाद दो और महीनों तक वह माता के दूध पर निर्भर होता है। १.५ साल की आयु पर क्वोका स्वयं बच्चे जनने के योग्य हो जाते हैं।

चित्रदीर्घा
-----------

* क्वोका परिवारक्वोका परिवार
* खाते हुएखाते हुए
* रॉटनेस्ट द्वीप पररॉटनेस्ट द्वीप पर

इन्हें भी देखें
---------------

* मैक्रोपोडीडाए
* कंगारू
* वृक्ष-कंगारू
* धानीप्राणी

सन्दर्भ
-------

1. ↑  de Tores, P. Burbidge, A. Morris, K. & Friend, T. (2008). *Setonix brachyurus*. *2008 संकटग्रस्त प्रजातियों की IUCN लाल सूची*. IUCN 2008. Retrieved on 29 December 2008.
2. ↑  Groves, C. (2005). Wilson, D. E. & Reeder, D. M, eds (संपा॰). *Mammal Species of the World* (3rd संस्करण). Baltimore: Johns Hopkins University Press. पृ॰ 69. OCLC 62265494. ISBN 0-801-88221-4.सीएस1 रखरखाव: एक से अधिक नाम: editors list (link) सीएस1 रखरखाव: फालतू पाठ: editors list (link)
3. ↑  "Quokka Facts | Quokkas | Australian Marsupials". Animalfactguide.com. मूल से 17 अक्तूबर 2016 को पुरालेखित. अभिगमन तिथि 2016-08-25.
मानव पर्यावरण की रक्षा और सुधार करने एवं पेड़-पौधे और सम्‍पत्ति का छोड़कर मानव जाति को आपदा से बचाने के लिए ईपीए पारित किया गया, यह केन्‍द्र सरकार का पर्यावरणीय गुणवत्ता की रक्षा करने और सुधारने, सभी स्रोतों से प्रदूषण नियंत्रण का नियंत्रण और कम करने और पर्यावरणीय आधार पर किसी औद्योगिक सुविधा की स्‍थापना करना/संचालन करना निषेध या प्रतिबंधित करने का अधिकार देता है।

ईपीए की संभावना व्‍यापक है पर्यावरण की परिभाषा में जल, वायु, भूमि और जल, वायु, भूमि और मानव जाति के और अन्‍य जीवित जीव-जन्‍तु वनस्‍पति, सूक्ष्‍म जीव एवं सम्‍पत्ति के बीच मौजूद परस्‍पर संबंध शामिल है। कानून आपदा जनक अपशिष्‍ट आपदाजनक अपशिष्‍ट प्रबंधन और प्रचालनों संबंधी भी नियम लागू करता है। अधिनियम में संचालकों, प्राधिकृत करने की परिस्थितियां, निपटान स्‍थलों की स्थितियां, आपदाजनक अपशिष्‍ट आयात करने के नियमों, दुर्घटनाओं की सूचना देना, पैकेजिंग और लेबलिंग अपेक्षाएं और संभावित संचालकों के लिए अपील करने की प्रक्रिया जिन्‍हें प्राधिकृत नहीं किया गया है, को भी पारिभाषित किया गया है। नियमों के विनिर्माण आपदाजनक और नशीले रसायनों का भण्‍डारण और आयात सूक्ष्‍म जीवों, प्रजनन रूप से इंजीनियरिंग जीवों या सेलों पर लागू किया गया है।

बाहरी कड़ियाँ
-------------


| * दे
* वा
* सं
भारतीय संविधान के प्रमुख अधिनियम |
| --- |
| आतंकवाद निरोधी अधिनियम, २००२ •  अनुसूचित जाति एवं जनजाति (अत्याचार निवारण) अधिनियम, 1989 •  आतंकवादी तथा विघटनकारी क्रियाकलाप (निवारण) अधिनियम, १९८७ •  औषधि और प्रसाधन सामग्री अधिनियम, १९४० •  दहेज प्रतिबंध अधिनियम, १९६१ •  पुलिस अधिनियम, १८६१ •  मोटरयान अधिनियम, १९८८ •  विदेशी मुद्रा विनियम अधिनियम, १९७३ •  विदेशी विनियम प्रबंदन अधिनियम, १९९९ •  संशोधित उपभोक्ता संरक्षण अधिनियम, २००२ •  सूचना का अधिकार अधिनियम, 2005 •  हिन्दू उत्तराधिकार अधिनियम, १९५६  •  हिन्दू उत्तराधिकार (संशोधन) अधिनियम, २००५ | Flag of India |

भारतभारत यह भारतीय संविधान-सम्बन्धित लेख अपनी प्रारम्भिक अवस्था में है, यानि कि एक आधार है।   
आप इसे बढाकर विकिपीडिया की मदद कर सकते है।
**कुमारन आशान**  (१८७३-१९२४) एक विश्व विख्यात मलयालम कवि और दार्शनिक थे। उनको **आशान** के नाम से भी जाना जाता है। वह एक कवि होने के साथ-साथ समाज-सुधारक, तथा पत्रकार थे। कुमारन आशान का जन्म १२ अप्रैल् १८७३ को तिरुवनन्तपुरम् के निकट कायिक्करा गाँव में हुआ था। १६ जनुवरि १९२४ को उनका निधन हो गया।

Kumaran Asan (standing left) with Sree Narayana Guru (seated middle).

  

निरूपकों कहते हैं कि- "कुमारन् आशान् का *वीण पूवु* (पतित कुसुम) मलयालम् में स्वच्छंदतावाद आंदोलन की प्रारंभिक रचनाओं में सर्वाधिक महत्वपूर्ण है। मलयालम् का स्वच्छंदतावाद आशान् की कविताओं के रूप में पल्लवित और पुष्पित हुआ। *नलिनि*, *लीला*, *चिंताविष्टयाय सीता*, *चंडालभिक्षुकी*, *प्ररोदनम्*, *दुरवस्था*, *करुणा* इत्यादि इनकी मुख्य रचनाएँ हैं। आशान् जिस काव्य प्रपंच को अनावृत्त करने में सफल हुए वह गंभीर दार्शनिकता, जीवनदर्शन का अदम्य कौतूहल और तीव्र भावविभोरता से भास्वर है। आशान् ही वह कवि थे जिन्होंने शृंगार को सामान्य धरातल से स्वर्गिक विशुद्धता तक पहुँचाया। आध्यात्मिक प्रेम की सुदर कल्पना ने उनकी कविता को प्रभापूरित किया है।"

Handwriting of Kumaranasan

प्रमुख रचनायें
--------------

नलिनी

लीला

वीण पूवु

दुरवस्था

चण्डालभिक्षुकी

पुष्प वाटी 

प्ररोदनम्

करुणा

श्रीबुद्धचरितम्
**कुमारी** 2022 की भारतीय मलयालम भाषा की पौराणिक फंतासी फ़िल्म है, जो निर्मल सहदेव द्वारा लिखित और निर्देशित है, जिसमें ऐश्वर्या लक्ष्मी मुख्य भूमिका में हैं। इसके अलावा शाइन टॉम चाको और सुरभि लक्ष्मी भी सहायक भूमिकाओं में हैं। फ़िल्म का निर्माण द फ्रेश लाइम सोडा के बैनर तले गिजू जॉन, निर्मल सहदेव, श्रीजीत सारंग और जेक बेजॉय द्वारा किया गया है। अब्राहम जोसेफ फ़िल्म के छायाकार हैं, जबकि जेक बेजॉय ने गीतों को संगीतबद्ध किया है। कुमारी फ़िल्म के सह-निर्माता ऐश्वर्या लक्ष्मी, प्रियंका जोसेफ और मृधुला पिनापाला हैं।

कथानक
-----

फ़िल्म की शुरुआत एक दादी द्वारा अपने पोते को एक देवी की कहानी सुनाने से होती है जो पृथ्वी ग्रह पर आई। इस ग्रह की सुंदरता से मोहित होकर वह अपने निवास स्थान पर वापस नहीं लौटी और एक नश्वर व्यक्ति से शादी कर लेती हैं। बाद में उसके *चाथन* और *गैरी देवन* नामक दो बच्चे हुए। वे न तो देवताओं की तरह और न ही मनुष्यों की तरह दिखते थे, परंतु उनके पास अलौकिक शक्तियां थीं। कालांतर में वे आपस में लड़े और ग्रह को नष्ट कर दिया, जिससे देवी को अपने निवास पर लौटने से पहले चथन को पहाड़ों पर और गैरी देवन को पाताल में रोकना पड़ा। तब से मनुष्य लोग उनकी पूजा करना शुरू कर देते हैं। यह जानते हुए कि वे बहुत शक्तिशाली हैं और मानव जाति की भलाई के लिए जाने जाते हैं।

सन्दर्भ
-------

1. ↑  "कुमारी' का टीज़र: ऐश्वर्या लक्ष्मी अभिनीत फ़िल्म कुमारी की दुनिया को उजागर करती है". *द टाइम्स ऑफ़ इंडिया*. 22 सितम्बर 2022. अभिगमन तिथि 22 सितम्बर 2022.
2. ↑  "ऐश्वर्या लक्ष्मी की 'कुमारी' एक फंतासी थ्रिलर का वादा करती है, टीज़र देखें". *मातृभूमि*. 22 सितम्बर 2022. अभिगमन तिथि 22 सितम्बर 2022.
3. ↑  "कुमारी: रानम के निर्देशक निर्मल सहदेव के साथ ऐश्वर्या लक्ष्मी की अगली फिल्म मार्च 2021 में शुरू होगी". 5 दिसम्बर 2020.
यह सुझाव दिया जाता है कि इस लेख या भाग का *कैलास पर्वत* के साथ विलय कर दिया जाए। (वार्ता)
 कैलाश पर्वत बौद्ध,जैन और हिन्दु धर्मावलंबियों के तीर्थ स्थानों में सबसे अधिक महत्वपूर्ण है। 

  

**कैलाश पर्वत**, 22,028 फीट ऊँचा एक पत्थर का पिरामिड, जिस पर सालभर बर्फ की सफेद चादर लिपटी रहती है। हर साल कैलाश-मानसरोवर की यात्रा करने, शिव-शंभु की आराधना करने, हजारों साधु-संत, श्रद्धालु, दार्शनिक यहाँ एकत्रित होते हैं, जिससे इस स्थान की पवित्रता और महत्ता काफी बढ़ जाती है।

मान्यता है कि यह पर्वत स्वयंभू है। कैलाश-मानसरोवर उतना ही प्राचीन है, जितनी प्राचीन हमारी सृष्टि है। इस अलौकिक जगह पर प्रकाश तरंगों और ध्वनि तरंगों का समागम होता है, जो ‘ॐ’ की प्रतिध्वनि करता है। इस पावन स्थल को भारतीय दर्शन के हृदय की उपमा दी जाती है, जिसमें भारतीय सभ्यता की झलक प्रतिबिंबित होती है। कैलाश पर्वत की तलछटी में कल्पवृक्ष लगा हुआ है। कैलाश पर्वत के दक्षिण भाग को नीलम, पूर्व भाग को क्रिस्टल, पश्चिम को रूबी और उत्तर को स्वर्ण रूप में माना जाता है। 

पौराणिक मान्यताओं के अनुसार यह जगह कुबेर की नगरी है। यहीं से महाविष्णु के करकमलों से निकलकर गंगा कैलाश पर्वत की चोटी पर गिरती है, जहाँ प्रभु शिव उन्हें अपनी जटाओं में भर धरती में निर्मल धारा के रूप में प्रवाहित करते हैं। 

यह स्थान बौद्ध धर्मावलंबियों के सभी तीर्थ स्थानों में सबसे अधिक महत्वपूर्ण है। कैलाश पर स्थित बुद्ध भगवान के अलौकिक रूप ‘डेमचौक’ बौद्ध धर्मावलंबियों के लिए पूजनीय है। वह बुद्ध के इस रूप को ‘धर्मपाल’ की संज्ञा भी देते हैं। बौद्ध धर्मावलंबियों का मानना है कि इस स्थान पर आकर उन्हें निर्वाण की प्राप्ति होती है। वहीं जैन धर्म के पहले तीर्थंकर ने भी यहीं निर्वाण लिया। कुछ लोगों का मानना यह भी है कि गुरु नानक ने भी यहाँ ध्यान किया था। 
मानसरोवर झील से घिरा होना कैलाश पर्वत की धार्मिक महत्ता को और अधिक बढ़ाता है। प्राचीनकाल से विभिन्न धर्मों के लिए इस स्थान का विशेष महत्व है। इस स्थान से जुड़े विभिन्न मत और लोककथाएँ केवल एक ही सत्य को प्रदर्शित करती हैं, जो है सभी धर्मों की एकता। 

मानसरोवर दर्शन : ऐसा माना जाता है कि महाराज मानधाता ने मानसरोवर झील की खोज की और कई वर्षों तक इसके किनारे तपस्या की थी, जो कि इन पर्वतों की तलहटी में स्थित है। बौद्ध धर्मावलंबियों का मानना है कि इसके केंद्र में एक वृक्ष है, जिसके फलों के चिकित्सकीय गुण सभी प्रकार के शारीरिक व मानसिक रोगों का उपचार करने में सक्षम हैं।
**पदार्थवाद** की मुख्य धारणाएँ ये हैं -

* (1) ज्ञान का विषय ज्ञाता के बाहर विद्यमान है,
* (2) ज्ञात होने से उसकी स्थिति में कोई परिवर्तन नहीं होता,
* (3) ज्ञाता उसे उसके वास्तविक रूप में देखता है।

इनमें अंतिम धारणा मिथ्या ज्ञान का समाधान नहीं कर सकती, इसलिये कुछ पदार्थवादी कहते हैं कि हम पदार्थों को नहीं, अपितु उनके चित्रों को देखते हैं। यह विचार मिथ्या ज्ञान का समाधान तो कर देता है, परंतु यथार्थ ज्ञान को संदिग्ध बना देता है। इस उलझन को सुलझाने के लिये बर्ट्रेंड रसेल का कहना है कि इंद्रियप्रदत्त ही पदार्थ हैं। सामान्य बोध का यह विश्वास तो प्रमाणयुक्त है कि हमारे ज्ञान का विषय प्राकृतिक है, परंतु यह विश्वास संभवत: ठीक नहीं है कि वह स्थायी है।

आधुनिक काल में नवीन पदार्थवाद और आलोचनात्मक पदार्थवाद के कुछ अमरीकी समर्थक हुए हैं। नवीन पदार्थवाद पदार्थों का स्थान गुणसमूहों को देता है और इनके साथ देश और काल को भी अंतिम सत्ता का अंश मानता है। आलोचनात्मक पदार्थवाद द्रव्यवाद और दृष्टिवाद में समन्वय करने का यत्न करता है। इसके अनुसार हम बाह्य पदार्थों को स्पष्ट नहीं देख सकते केवल उनके चित्रों को देखते हैं; परंतु ये चित्र अनिवार्य रूप में अपने से परे, अपने स्रोत की ही ओर संकेत करते हैं।

इन्हें भी देखें
---------------

* भौतिकवाद